
   ประกาศองค์การบริหารส่วนตำบลมะม่วงสองต้น
เรื่อง  การรับขึ้นทะเบียนผู้สูงอายุเพื่อรับเงินเบี้ยยังชีพผู้สูงอายุ
                          ตามนโยบายเร่งด่วนของรัฐบาล ประจำปีงบประมาณ  พ.ศ. ๒๕๕๖
…………………………………..


ตามที่คณะรัฐมนตรี โดยนางสาวยิ่งลักษณ์  ชินวัตร นายกรัฐมนตรี ได้แถลงนโยบายต่อรัฐสภา เมื่อวันที่ ๒๓ สิงหาคม ๒๕๕๔ โดยรัฐบาลได้กำหนดนโยบายเร่งด่วนที่จะเริ่มดำเนินการในปีแรก ข้อ ๑.๘ ยกระดับคุณภาพชีวิตของประชาชน โดยเพิ่มกำลังซื้อภายในประเทศ สร้างสมดุลและความเข้มแข็งอย่างมีคุณภาพให้แก่ระบบเศรษฐกิจมหภาค ๑.๘.๓ จัดให้มีเบี้ยยังชีพรายเดือนแบบขั้นบันได สำหรับผู้สูงอายุ ๖๐-๖๙ ปี จะได้รับ ๖๐๐ บาท อายุ ๗๐-๗๙ ปี จะได้รับ ๗๐๐ บาท อายุ ๘๐-๘๙ ปี จะได้รับ ๘๐๐ บาท อายุ ๙๐ ปีขึ้นไป จะได้รับ ๑,๐๐๐ บาท และเพื่อปฏิบัติตามระเบียบกระทรวงมหาดไทย ว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ. ๒๕๕๒ ซึ่งกำหนดให้ผู้สูงอายุที่มีอายุ ๖๐ ปีขึ้นไปแสดงความจำนงขอขึ้นทะเบียน เพื่อรับเงินเบี้ยยังชีพผู้สูงอายุ ในปีงบประมาณ ๒๕๕๖  นั้น

เพื่อให้การดำเนินงานตามนโยบายฯดังกล่าว เป็นไปด้วยความถูกต้องเรียบร้อย องค์การบริหารส่วนตำบลมะม่วงสองต้น จึงขอประกาศให้ผู้สูงอายุที่มีคุณสมบัติตามหลักเกณฑ์ต่อไปนี้  และมีความประสงค์จะขอรับการเบี้ยยังชีพผู้สูงอายุติดต่อยื่นคำร้องขอขึ้นทะเบียน  ตามวัน เวลา และสถานที่ที่องค์การบริหารส่วนตำบลมะม่วงสองต้น ได้ประกาศกำหนดโดยผู้สูงอายุที่จะมีสิทธิได้รับเงินเบี้ยยังชีพ  จะต้องมีคุณสมบัติและดำเนินการดังต่อไปนี้
๑. คุณสมบัติของผู้มีสิทธิได้รับเงินเบี้ยยังชีพผู้สูงอายุ
ผู้มีคุณสมบัติได้รับเงินเบี้ยยังชีพผู้สูงอายุ  ต้องเป็นผู้มีคุณสมบัติและไม่มีลักษณะต้องห้าม ดังต่อไปนี้
(๑) มีสัญชาติไทย
(๒) มีภูมิลำเนาอยู่ในเขตองค์กรปกครองส่วนท้องถิ่น ตามทะเบียนบ้าน
(๓) มีอายุ ๖๐ ปี บริบูรณ์ขึ้นไป โดยเป็นผู้ที่เกิดก่อนวันที่ ๑ ตุลาคม ๒๔๙๕  (ในกรณีที่ทะเบียนราษฎร์ไม่ปรากฏวันที่ เดือนเกิดให้ถือว่าบุคคลนั้นเกิดวันที่ ๑ มกราคม ของปีนั้น)
(๓) ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ หรือองค์กรปกครองส่วนท้องถิ่นได้แก่ ผู้รับเงินบำนาญ เบี้ยหวัด บำนาญพิเศษ  หรือเงินอื่นใด ในลักษณะเดียวกัน ผู้สูงอายุที่อยู่ในสถานสงเคราะห์ของรัฐหรือองค์กรปกครองส่วนท้องถิ่น ผู้ที่ได้รับเงินเดือน ค่าตอบแทน รายได้ประจำ หรือผลประโยชน์ตอบแทนอย่างอื่นที่รัฐหรือองค์กรปกครองส่วนท้องถิ่น จัดให้เป็นประจำ
2. ขั้นตอนการยื่นคำขอและวิธีการพิจารณาคุณสมบัติผู้มีสิทธิได้รับเงินเบี้ยยังชีพผู้สูงอายุ

ให้ผู้สูงอายุที่มีคุณสมบัติดังกล่าวข้างต้น ยื่นคำขอรับเงินเบี้ยยังชีพผู้สูงอายุด้วยตนเอง ต่อผู้บริหารองค์กรปกครองส่วนท้องถิ่นที่ตนเองมี ชื่ออยู่ในทะเบียนบ้าน ระหว่างวันที่ ๑ พฤศจิกายน พ.ศ. ๒๕๕๔ จนถึงวันที่ ๓๐ พฤศจิกายน ๒๕๕๔ ในวัน เวลา และสถานที่ที่องค์การบริหารส่วนตำบลกำหนด พร้อมหลักฐาน ดังต่อไปนี้










  /(๑) บัตรประจำตัว....




           
-๒-
(๑) บัตรประจำตัวประชาชน หรือบัตรอื่นที่ออกโดยหน่วยงานของรัฐที่มีรูปถ่ายพร้อมสำเนา
(2) ทะเบียนบ้าน พร้อมรับรองสำเนา
(๓) สมุดบัญชีเงินฝากธนาคารพร้อมสำเนา สำหรับในกรณีที่ผู้ขอรับเงินเบี้ยยังชีพผู้สูงอายุประสงค์ขอรับเงินเบี้ยยังชีพผู้สูงอายุผ่านธนาคาร
ในกรณีมีความจำเป็นที่ไม่สามารถมาขึ้นทะเบียนเองได้ ผู้สูงอายุอาจมอบอำนาจเป็นลายลักษณ์อักษรให้ผู้อื่นเป็นผู้ยื่นคำขอขึ้นทะเบียนแทน พร้อมหลักฐานดังต่อไปนี้
(๑) บัตรประจำตัวประชาชนพร้อมรับรองสำเนา ของผู้ยื่นคำขอแทน
(2) ทะเบียนบ้านพร้อมรับรองสำเนา ของผู้ยื่นคำขอแทน
(3) บัตรประจำตัวประชาชนพร้อมรับรองสำเนา ของผู้สูงอายุ
(4) ทะเบียนบ้านพร้อมรับรองสำเนา ของผู้สูงอายุ
(5) หนังสือมอบอำนาจ

จึงประกาศมาเพื่อทราบโดยทั่วกัน



ประกาศ  ณ วันที่  ๑๗ เดือน ตุลาคม  พ.ศ. ๒๕๕๔






    มณี  จารีย์




           (นายมณี  จารีย์)



     นายกองค์การบริหารส่วนตำบลมะม่วงสองต้น







� EMBED Word.Picture.8  ���

















[image: image2.wmf] 

_1269852089.doc
[image: image1.png]






